MANDALA SÓBARLANG

Hangfürdő a sóbarlangban
2026-05-29 19:00 - 20:30 (Europe/Budapest) | Mandala Sóbarlang és Terápiás Stúdió, Lövőház u. 16/a fszt.3., Budapest, 1024, Hungary
Egy belső utazásra hívlak a hangok szárnyán
Sólepte burokba.Hanghullámzásba.Befelé fordulásra.
Amíg tested egy dönthető széken megpihen, lényed a hanghullámok mossák át. A só behatol a bőröd alá, lágyan tisztítva át a finomenergetikai rendszered.A hangrezgések nyitnak, töltenek, emlékeztetnek. Hullámaik áttörik, felszabadítják a belső energetikai elakadásokat. Megtámogatják, hogy a belső egyensúly helyreálljon. Visszavezetnek az áramlásba.
Egy olyan térbe hívlak, ahol test és elme megpihen, a szem lecsukódik és nyílik a szív.60 percnyi időtlen utazásra önmagadba.Egy csendes kapcsolódásra, önmagaddal létre.

Hozzájárulás: 7000Ft/fő
Helyszín: Mandala SóbarlangBp. II. Lövőház utca 16a fszt. 3. kapucsengő: 5
A sóbarlangba lépéshez kérlek hozz magaddal egy pár tiszta vastag zoknit és szívbéli szándékodat.Plédünk van a számodra. Amennyiben komfortosabbnak érzed, hogy a sajátodba burkolózz, hozhatsz te is.
A hely adottságai miatt a program kiscsoportos.
Ha hívást érzel, kérlek az alábbi linken keresztül jelentkezz:https://calendly.com/mandalasobarlang/hangfurdo
Ha kérdésed lenne fordulj hozzám messengeren vagy telefonon: Kádár Zsuzsa (+36/20-32-88-067)

A hangfürdőről:
Szívünket nyitva, a külső kontrollt elengedve befelé utazunk.Különböző hangszerek (hangtál, gong, csörgők, esőbot, kristálypiramis…) rezgései vezetnek bennünket hol finomabban, hol intenzívebben önmagunkba. Hagyd, hogy a hangok átjárjanak, megnyissanak, átmossanak, finoman bontva le rólunk a felesleges, energiaterünkben megakadt terheket.
Hangzásuk lecsitítja az elmét, harmonizálja az agyféltekéket, csökkenti a stresszt, megtámogatja a belső egyensúlyt, egy mély, ellazult állapotot idézhet elő.A testünkben levő víz és csontjaink elvezetik a rezgéseket minden egyes sejthez.Ez a hullámmozgás hatással van ránk, feloldva a begyűlt energetikai blokkokat, enyhítve a testi fájdalmakat, fellazítva a gondolati mintázatokat, elősegítve az energia szabad áramlását a testben, emlékeztetve egész lényünket a számára optimális működésre.
Pihent állapotban, egy megengedő áramlásban, a kontroll elengedése által testünk belső intelligenciája kap teret. Ekkor minden egyes molekula bennünk a harmónia felé igyekszik, hogy helyre állhasson a Rend.
Mind hangok vagyunk. A hang-rezgések által emlékezünk. Önvalónkra. A bennünk elő isteni tudatosságra. Test-lélek-szellem egységére. A folyamatos hullámzásra és áramlásra. A minket körülvevő megtartó erőre. Arra, hogy minden végtelenül összerendezett.

A sóbarlangról:
Egy sóbarlangban hangfürdőzünk.7 tonna só-lepte csendes burokban.Tökéletes hely az elcsendesedésre, befelé mélyülésre.A só nemcsak a negatív energiákat szívja el, a fejedben levő zajt is tompítja. Olyan, mint lemerülni a tenger mélyére, a víz nyomásában találni belső csendre.Erre invitállak. A tengered mélyére merülni… Vajon milyen kincseket hoznak onnan felszínre a hangok?Mi mutatja meg magát ebben az ön-merülésben?

Légzés jóga sóban - 10:00-16:00 között óránként
2026-06-02 10:00 - 16:00, 2026-06-16 10:00 - 16:00
Tudtad, hogy a tartósan lassú és tudatos légzés a civilizációs népbetegségek mintegy 70%-os csökkenéséhez vezethet?

Az alkalom során pontosítjuk a normál hasi, a mellkasi és kulcscsonti légzést, majd légzésszabályozás technikákat gyakorlunk. Amikor a légzést szabályozzuk, akkor az életenergiát és a gondolatainkat is szabályozzuk, ezek nem választhatók szét egymástól.
Ráadásul a sóbarlang tiszta, ásványi levegője és földelő energiája miatt a gyakorlatok hatása még intenzívebben érvényesülhet.

Mit tapasztalhatsz az alkalom során?
– mélyebb, szabadabb légzés
– ellazult idegrendszer
– csendesebb gondolatok
– könnyebb, nyugodtabb belső állapot

Vezeti: Dr. Szabó Anikó Gangá – légzéstréner, jógaterapeuta, Jógarádzsa Közönségdíjas vezető jógaoktató
A sószoba hőmérséklete télen 19-20 ºC, tavasztól őszig 20-24 ºC.
Javasoljuk hogy hozzatok egy váltó zoknit, ami télen legyen vastag!
További kérdés esetén keress a +36-20-918-2661 számon, WhatsAppon, vagy Messengeren a Mandala Sóbarlang és Terápiás Stúdió oldalán.
Kérjük, hogy erre az alkalomra mindenki egyesével jelentkezzen be!
Ár: 8000 Ft/fő

Bejelentkezés: https://calendly.com/mandalasobarlang/legzes-joga-soban
